Oma lapsi voi toimia edunvalvontavaltuutettuna kuten kuka tahansa muukin läheinen. Ei löydy mitään määräystä, jonka mukaan oma perhejäsen ei saisi toimia edunvalvontavaltuutettuna. Edunvalvontavaltuutetun pitää olla täysi-ikäinen ja luotettava henkilö. Jos oma lapsi toimii valtuutettuna, on erittäin tärkeää nimetä lisäksi myös esteetön varavaltuutettu. Edunvalvontavaltuutettuna lapsesi ei esimerkiksi voi myydä omaisuuttasi omalle puolisolleen, koska hän on siihen esteellinen.